钦定古今图书集成/明伦汇编/闺媛典/第168卷 > 张堂贤妻顾氏
## 钦定古今图书集成/明伦汇编/闺媛典/第168卷 > 张堂贤妻顾氏

按《仙居县志》：顾氏，儒士张堂贤妻。堂贤死，子太学生
铎又早世，顾氏经纪其丧毕，随自备殓具，呜咽曰：“吾
生也何为？从夫地下已耳。”哀恸擗踊，七日勺水不下。
一夕，梦堂贤语之曰：“予不幸弃人间，卿复因予故，委
命世泽，不遽斩耶？予生平度无大得罪于天地，今告
哀于司命者，稍加怜焉。”明年。“予弟生子，面左有痣，
与予同，愿抚以承吾祀，卿之惠也，幸无必死。”氏感寤，
乃勉就饮食。越明年，言果验，遂抚侄承祧。